Putin në Krime, përshëndet aneksimin rus
Ndërkohë, në Ukrainë udhëheqësit politikë dhe fetarë bënë homazhe për nder të të rënëve të Luftës së Dytë Botërore
Zoti Putin përshëndeti aneksimin nga ana e Rusisë të gadishullit të Krimesë në Detin e Zi. Gjatë vizitës së tij të parë në Krime që pas aneksimit në muajin mars, presidneti rus lundroi në portin e Sevastopolit ku ndoqi paradën ushtarake të forcave ajrore dhe atyre të marinës, për të shënuar Diëna e Fitores. Para se të shkonte në Krime ai ndoqi në Sheshin e Kuq të Moskës, marshimin e 11 mijë trupave ruse dhe demonstrimin e një pjese të arsenalit masiv të armëve të vendit, gjatë paradës së përvitshme të kryeqytetit rus me rastin e Ditës së Fitores. Në paradë parakaloi edhe një njësi të marinës nga Flota e Detit të Zi e cila valviti mbi automjetet e saj të blinduara flamuj të Krimesë dhe Sevastopolit. X X X Ndërkohë në Ukrainë, udhëheqësit politikë dhe fetarë bënë homazhe në nder të të rënëve të Luftës së Dytë Botërore, duke vendosur lule pranë flakës së përjetshme në Parkun e Heronjve, në Kiev. I pyetur nga një gazetar për problemin me Rusinë, Kryeministri i Ukrainës Arseny Yatseniuk u shpreh: Në Ukrainë festimet për Ditën e Fitores ishin të përmbajtura për të shmangur përplasje të mundshme mes prorusëve dhe mbështetësve të Kievit. Autoritet ukrainase anuluan paradat për këtë festë në disa qytete, duke rritur masat e sigurisë në vend për të parandaluar ngjarje të dhunshme. Forcat separatiste, në rajonet lindore rusisht-folëse të Ukrainës, që kanë marrë nën kontroll ndërtesat qeveritare, kanë në plan të organizojnë një referendum të djelën për të shpallur ose jo pavarësinë nga Kievi, megjithë thirrjen që bëri dje presidenti Putin për ta shtyrë referendumin. Sekretari i Përgjithshëm i OSBE-së, Lamberto Zannieri tha sot në Kliev, ku ndodhet për vizitë, se refrendumi nuk do të njihet nga OSBE-ja.